OpenLLM-France/wikimedia huggingface dataset:
# Ana María Oramas González-Moro

Ana María Oramas González-Moro (Santa Cruz de Tenerife, 17 de juliol de 1959) és una política espanyola que forma part de Coalició Canària. És diputada nacional per la província de Santa Cruz de Tenerife des de 2007 i portaveu de Coalició Canària en el grup mixt. Va ser també alcaldessa de San Cristóbal de La Laguna des de 1999 fins 2008.

## Biografia

Ana Oramas va néixer a Santa Cruz de Tenerife el 1959 i es va criar en una família nombrosa, en què era la més gran de 10 germans. Es va llicenciar en ciències econòmiques per la Universitat de La Laguna.
La seva carrera política sempre ha estat vinculada a Coalició Canària. El 1979 va ser escollida regidora de l'ajuntament de Santa Cruz de Tenerife, i des de 1991 fins a 1999 va obtenir l'acta de diputada en el Parlament de les Canàries. Durant el govern de Manuel Hermoso (1993 a 1999) va ocupar diversos càrrecs a l'administració autonòmica.
El 1999, Coalició Canària la va escollir per postular a l'ajuntament de San Cristóbal de La Laguna. Encara que el seu partit no va ser el més votat, un pacte amb el Partit Popular li va atorgar el bastó de comandament. De llavors ençà va aconseguir revalidar l'ajuntament el 2003 amb majoria simple i el 2007 amb majoria absoluta, encara que va renunciar al càrrec el 2008 per motius familiars.
El juny de 2007 va ser escollida diputada nacional en el Congrés dels Diputats per la província de Santa Cruz de Tenerife, i des de 2008 és la portaveu de Coalició Canària a la cambra baixa, en substitució de Paulino Rivero. A més a més, ha estat portaveu del grup mixt en diverses comissions permanents.

## Vegeu també

* Pedro Quevedo Iturbe
* Coalició Canària
* Partit Nacionalista Canari

## Referències

* 1 2 «Oramas, perfil de la candidata CC, elecciones generales 2011». RTVE, 03-11-2011 [Consulta: 9 juliol 2017].
* ↑ «Ana Oramas: ´Mi etapa como alcaldesa ha terminado y ahora quiero darle una oportunidad a mi familia´». L'Opinió de Tenerife, 14-11-2008 [Consulta: 9 juliol 2017].
* ↑ «Perfil de Ana Oramas» (en castellà). del Congreso de los Diputados. [Consulta: 9 juliol 2017].
# Alulim

Alulim va ser el primer rei d'Eridu i el primer que va exercir l'hegemonia de Sumer segons la llista de reis sumeris. Seria el sobirà més antic recordat en tot el món. El déu Enki d'Eridu i el seu fill mortal Adapa van portar la civilització a Sumèria en aquest temps o pocs abans.
La llista de reis diu: "Després que la reialesa baixés del cel, es va establir a Eridug (Eridu). A Eridug, Alulim va esdevenir rei i va governar 28.800 anys".
El professor William Wolfgang Hallo diu que el seu nom vol dir 'mascle'.

## Referències

* ↑ Hallo, William W. and William Kelly Simpson, The Ancient Near East: A History, Harcourt Brace Jovanovich, Inc., Nova York, 1971, p. 32
# Amosis (princesa)

Amosis o Ahmose (‘Infant de la Lluna’) va ser una princesa de la XVII dinastia d'Egipte. Era l'única filla coneguda de Seqenenre Tao (el valent) i de la seva germana-esposa Sitdjehuti. Era la mitja germana del faraó Amosis I i de la reina Amosis-Nefertari. Els seus títols són Filla del Rei i Germana del Rei.
Amosis sembla haver sobreviscut al seu germà i la seva germana més cèlebres. Pot haver mort durant el regnat de Tuthmosis I.

## Tomba QV47

Amosis en jeroglífic :
La princesa Amosis va ser enterrada a la tomba QV47 a la vall de les Reines. Es creu que la seva tomba va ser la primera que es va construir a la vall de les Reines. La tomba és bastant senzilla i consta d'una cambra i un pou d'enterrament. La tomba es troba en una vall subsidiària anomenada Vall del Príncep Amosis.
La mòmia de la princesa Amosis va ser descoberta per Ernesto Schiaparelli durant les excavacions del 1903-1905, i avui es troba al Museu egipci de Torí, Itàlia. A més de la mòmia, Schiaparelli també va trobar-hi objectes funeraris com ara un fragment del seu taüt, sandàlies de cuir i fragments d'una peça de lli que té inscrits uns 20 capítols del Llibre dels Morts. Tots aquests articles es troben avui a Torí.

## Referències

* 1 2 3 Dodson i Hilton, 2004, p. 128.
* ↑ Demas i Agnew, 2012.
* ↑ Malek, Moss i Porter, 1964.

## Vegeu també

* Llista de mòmies reials egípcies
* La dona a l'Antic Egipte

## Bibliografia

* Demas, Martha; Agnew, Neville «Valley of the Queens Assessment Report» (en anglès). Getty Conservation Institute [Los Angeles], vol. 1, 2012.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 1. Griffith Institute, 1964. ISBN 978-0900416101.
# Alteració

«Alteració» té aquests significats:
* Alteració (música), signe musical que modifica el so de les notes escrites al pentagrama
* Alteració genètica, desviació de l'estat de salut degut a la construcció genètica d'un organisme viu
* Alteració dels minerals, conjunt de modificacions de les propietats fisicoquímiques dels minerals
Viccionari
# Angra do Heroísmo

Angra do Heroísmo, a la costa sud de l'illa de Terceira, és la capital històrica de les illes Açores. El centre de la ciutat va ser declarat el 1983 Patrimoni de la Humanitat per la UNESCO. Angra és també la seu del bisbat de les Açores.
Angra do Heroísmo, junt amb Ponta Delgada i Horta, és una de les tres capitals regionals de les Açores. Cada capital és la seu d'una de les tres branques del govern, i a Angra hi ha la seu del poder judicial, que és el Tribunal Suprem de les Açores.
El municipi es divideix en 19 parròquies (freguesias en portuguès):
| Altares Cinco Ribeiras Doze Ribeiras Feteira Nossa Senhora da Conceição Porto Judeu Posto Santo Raminho Ribeirinha Santa Bárbara | Santa Luzia (Angra do Heroísmo) São Bartolomeu de Regatos São Bento São Mateus da Calheta São Pedro (Angra do Heroísmo) Sé Serreta Terra Chã Vila de São Sebastião |

## Demografia

Població del municipi d'Angra do Heroísmo (1849-2004) :
| 1849 | 1900 | 1930 | 1960 | 1981 | 1991 | 2001 | 2004 |
| 22.973 | 33.002 | 32.828 | 43.374 | 32.808 | 35.270 | 35.581 | 35.103 |

## Educació

La Universitat de les Açores, que té el campus principal a l'illa de São Miguel, té un campus subsidiari a Angra do Heroísmo, en el qual hi ha el Departament de Ciències Agràries.
L'Instituto Histórico da Ilha Terceira (IHIT), és una associació cultural privada dedicada a la recerca i l'estudi de la història de les Açores. Està organitzada com una acadèmia on s'imparteixen classes, conferències i simposis. L'institut el va fundar l'any 1942 la ciutat d'Angra do Heroísmo.

## Fills il·lustres

* Rafael Correia Machado (1814-[...?]) músic i literat.

## Referències

* ↑ Centre, UNESCO World Heritage. «Central Zone of the Town of Angra do Heroismo in the Azores» (en anglès). [Consulta: 13 febrer 2021].
# Annabelle: Creation

Annabelle: Creation és una pel·lícula estatunidenca de terror sobrenatural, dirigida per David F. Sandberg, escrita per Gary Dauberman, i produïda per Peter Safran i James Wan. És una preqüela de la pel·lícula Annabelle de 2014 i la quarta entrega en l'univers de L'expedient Warren. És protagonitzada per Stephanie Sigman, Talitha Bateman, en els papers de la germana Charlotte i Janice respectivament, Anthony LaPaglia, i Miranda Otto. La pel·lícula parla de l'origen de la nina posseïda Annabelle. La pel·lícula està doblada i subtitulada al català.
El director de Lights Out, David F. Sandberg, va reemplaçar Leonetti com a director; amb Dauberman tornant per a escriure el guió, i amb Safran i Wan tornant a produir. El rodatge va començar el 27 de juny de 2016, a Los Angeles, Califòrnia, i va acabar el 15 d'agost de 2016.

## Seqüela

L'abril de 2018 Warner Bros. va anunciar el 3 de juliol de 2019 com la data d'estrena d'un nou títol de la saga The Conjuring. Més tard eixe mes, va ser anunciat que seria la tercera pel·lícula Annabelle, amb Gary Dauberman havent signat per a escriure i dirigir en el que seria el seu debut com a director. James Wan i Peter Safran van coproduir el projecte. El maig de 2019 la data d'estrena de la pel·lícula canviaria a 26 de juny de 2019.

## Referències

* ↑ Foutch, Haleigh. «Annabelle 2 – Trailer Teaser» (en anglès). Collider.com, 31-03-2017.
* ↑ «"Annabelle: Creation": Por, imatges impactants i un taller de nines». CCMA.cat, 13-10-2017. [Consulta: 2 novembre 2019].
* ↑ «Annabelle: Creation». Goita què fan, ara!. [Consulta: 11 octubre 2023].
* ↑ Schaefer, Sandy. «New Conjuring Film, Just Mercy & More Set Release Dates». Screen Rant, 20-04-2018. [Consulta: 28 abril 2018].
* ↑ Kit, Borys. «'Annabelle: Creation' Sequel in the Works With Gary Dauberman Directing (Exclusive)». The Hollywood Reporter, 27-04-2018. [Consulta: 28 abril 2018].
* ↑ Pedersen, Erik. «Warner Bros Dates Space Jam 2, Shifts Annabelle Sequel & Godzilla Vs. Kong». Deadline Hollywood, 21-02-2019. [Consulta: 21 febrer 2019].
# Anacroneuria socapa

Anacroneuria socapa és una espècie d'insecte plecòpter pertanyent a la família dels pèrlids que es troba a Sud-amèrica: Colòmbia.
En el seu estadi immadur, és aquàtic i viu a l'aigua dolça, mentre que com a adult és terrestre i volador. Els adults presenten les ales i llur nervadura de color groc clar.

## Referències

* ↑ Global Species Arxivat 2016-03-04 a Wayback Machine. (anglès)
* 1 2 Plecoptera Species File (Version 1.1/4.0) (anglès)
* ↑ Stark & Zúñiga, 1999. A: Stark, Zúñiga, Rojas & Baena. Colombian Anacroneuria: descriptions of new and old species (Insecta, Plecoptera, Perlidae). Spixiana 22(1):38.
* ↑ Perlidae Species Listing (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Zúñiga, M. del C., B.P. Stark, W. Cardona, C. Tamaris-Turizo, & O.E. Ortega, 2007. Additions to the Colombian Anacroneuria fauna (Plecoptera: Perlidae) with descriptions of seven new species. Illiesia, 3(13):127-149. «PDF».
* ↑ Colombian and Ecuadorian Anacroneuria (Plecoptera: Perlidae): seven new species, records and life stages (anglès)

## Enllaços externs

* Encyclopedia of Life (anglès)
# Anacroneuria spangleri

Anacroneuria spangleri és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Equador.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2001. Scopolia 46:34.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):171.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 20 novembre 2011].

## Enllaços externs

* Encyclopedia of Life (anglès)
* Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
# Antarbella

Antarbella fou un petit principat de l'Índia, situat a les Províncies Centrals a l'agència de Bhopawar. Actualment forma part de l'estat de Madhya Pradesh.
Era un jagir del principat de Jhabua, al que pagava tribut, format per un petit nombre de poblets concedits en feu. Va emetre segells (de Jhabua sobrecarregats amb el nom "Antarbelia" en caràcters sànscrits) entre 1945 i 1948.

## Referències

* ↑ «Indian Princely States starting with A». Arxivat de l'original el 2019-09-05. [Consulta: 11 juliol 2019].
# Antoni Juanico i Torres

Antoni Juanico i Torres (Barcelona, 13 de maig de 1905 - Barcelona, 3 d'agost de 1992) fou un tennista català de la dècada de 1920.

## Trajectòria

Va pertànyer a la Reial Societat de Tennis Pompeia, un club amb molta puixança a començament de segle xx. Començà a destacar de ben jove, essent considerat una promesa futura. Fou campió de Catalunya de Tennis individual en dues ocasions, els anys 1925 i 1927, i de dobles una vegada, amb Francesc Sindreu com a parella (1927). També fou campió d'Espanya de dobles en dues ocasions amb Ricardo Saprissa (1923, 1924) i en una tercera amb J. Durall (1933). Fou finalista en individuals l'any 1932, derrotat per Enrique Maier. Formà part de l'equip espanyol de Copa Davis entre els anys 1926 i 1932.
També foren destacats esportistes els seus germans Claudi Juanico i Torres i Víctor Juanico i Torres, ambdós jugadors de l'Espanyol.

## Palmarès

* Campionat de Catalunya de Tennis masculí:
** 1925, 1927
* Campionat de Catalunya de Tennis masculí (dobles):
** 1927
* Campionat d'Espanya de Tennis masculí (dobles):
** 1923, 1924, 1933

## Referències

* ↑ «Necrològiques». La Vanguardia, 04-08-1992. [Consulta: 17 gener 2016].
* 1 2 3 4 5 «Antoni Juanico Torres». Gran Enciclopèdia Catalana. [Consulta: 17 gener 2016].
* ↑ «Cromo dels anys 1920 de xocolates Amatller». xocolates Amatller. [Consulta: 17 gener 2016].
* ↑ «XIV concurso de lawn tennis». Mundo Deportivo, 06-11-1917. [Consulta: 17 gener 2016].
* ↑ «Cuadro de Honor». RFET. [Consulta: 17 gener 2016].
* ↑ «Antonio JUANICO». Daviscup.com. [Consulta: 17 gener 2016].
# Antoni Julià de Capmany

Antoni Julià de Capmany (Barcelona, 1911 –1964) fou dirigent esportiu.
Va ser president de la Federació Catalana de Futbol entre el mes d'octubre de 1961 i el 24 de juliol de 1964, quan va morir per un accident vascular cerebral als cinquanta-tres anys mentre exercia el seu càrrec. Va ser vicepresident del FC Barcelona i va encapçalar la junta gestora que es va fer càrrec del club entre l'1 de març de 1961, quan va dimitir Francesc Miró-Sans, i el 7 de juny del mateix any, quan Enric Llaudet va guanyar les eleccions. En l'àmbit polític, de jove va formar part de la Lliga Regionalista de Francesc Cambó, però després de la Guerra Civil va ser cap provincial del Movimiento a Barcelona i regidor de Cultura de l'Ajuntament de Barcelona en dues etapes, la segona d'elles com a tinent d'alcalde. I a nivell cultural, va ser propietari de l'editorial Montaner y Simón i fundador de La Gaceta Ilustrada.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Closa, A.; Rius, J.; Vidal, J. Un segle de futbol català. Barcelona: FC de Futbol, 2001.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Andrúsove

Andrúsove (en (ucraïnès): Андрусове) és un poble de la República Autònoma de Crimea a Ucraïna, que el 2014 tenia 886 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Aquèmenes (príncep)

Aquèmenes fou un príncep de la dinastia aquemènida de Pèrsia, possible net d'Aquèmenes d'Egipte. Pels arxius de Nippur se sap que fou un terratinent a l'àrea de la ciutat de Nippur a Babilònia, que operava a la segona meitat del segle v aC i que tenia nombroses propietats, així com esclaus.
# Arnau Solé Vall

Arnau Solé Vall (Montclar d'Urgell, Urgell, 19 de març de 1992) és un ciclista català, que fou professional els anys 2015 i 2016 amb l'equip Burgos BH. La resta de temporades ha estat membre d'equips amateurs, formant part els darrers dos anys de la plantilla de l'equip Controlpack.

## Palmarès

* 2014
** 1r a la Pujada a Gorla
** 1r a la Volta a Castelló
** 3r a la Volta a Navarra

## Referències

* ↑ «Arnau Solé se convierte en profesional 7 meses después de ganar la Volta a Castelló». voltacastello.com, 01-01-2015 [Consulta: 22 abril 2017]. Arxivat 8 de maig 2016 a Wayback Machine. «Còpia arxivada». Arxivat de l'original el 2016-05-08. [Consulta: 22 abril 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ang Probinsyano

FPJ's Ang Probinsyano és una sèrie de televisió de drama d'acció filipina emesa a ABS-CBN. Es basa en la pel·lícula del mateix nom de 1997, que va protagonitzar Fernando Poe Jr. en el paper principal, i protagonitza un conjunt repartit amb una gran facturació per Coco Martin. La sèrie es va estrenar al bloc vespertí Primetime Bida d'ABS-CBN i a tot el món a través de The Channel Channel el 28 de setembre de 2015 en substitució de Nathaniel. Va passar a convertir-se en la sèrie de drama d'acció de més llarga durada a la televisió filipina. Després que ABS-CBN deixés d'emetre’s a causa de la no renovació de la franquícia de la xarxa, els nous episodis de la sèrie s'han publicat al Kapamilya Channel des del juny del 2020.

## Referències

* ↑ Coco to star in TV remake of FPJ's 'Ang Probinsiyano'
* ↑ 19 Longest-running ABS-CBN Teleseryes
# Apan

Apan és un municipi d'Hidalgo. Apan és la capital municipal i principal centre de població d'aquesta municipalitat. Aquest municipi és a la part sud-occidental de l'estat d'Hidalgo. Limita al nord amb els municipis de Cempoala i Emiliano Zapata, al sud amb el municipi de Metepec, a l'est amb Estat de Mèxic, l'oest i a l'est amb Tepeapulco.

## Referències

* ↑ Monografia municipal de Apan Arxivat 2017-12-12 a Wayback Machine. (castellà)
Viccionari
# Apamea de l'Eufrates

Apamea de l'Eufrates (en llatí Apameia, en grec antic Ἀπάμεια) era una ciutat del regne d'Osroene situada a la riba de l'Eufrates, anomenada abans Til Barsip, a la part oposada a Seugma. La va fundar Seleuc I Nicàtor. Un pont de barques mantenia la comunicació entre Apamea i Seugma. En parla Plini el Vell a la Naturalis Historia V, 21.

## Referències

* ↑ Smith, William (ed.). «3. Apameia». Dictionary of Greek and Roman Geography (1854). [Consulta: 24 març 2021].
# Asta descendent

L'Asta descendent, en tipografia, és la part de la lletra llatina que s'estén per sota de la línia base d'una font tipogràfica.

## Vegeu també

* Asta ascendent
* Anatomia de la font
# Astabed

Astabed fou un càrrec de la cort sassànida d'existència dubtosa. Se sap que el van portar tres persones, però per dues fonts siríaques, que podrien tenir un origen únic i que haurien confós astabed (segons Josuè l'Estilita, equivalent a magister militum o comandant en cap de l'exèrcit) amb aspahbed (cap de l'exèrcit o cap de la cavalleria). Les tres persones que el van portar foren:
* El general Bōē, nomenat per Kobad I per acordar un armistici amb el general romà d'Orient Celer (505). Va morir el mateix any abans d'arribar a un acord. Els romans d'Orient l'anomenen Aspebedes (Procopiu a De Bello Persico 1.9.24), Aspetios (Theofanes, Chronography, 1838, I, p. 228), o Aspevedes (Foci, Bibliotheca 63), mentre Josuè l'Estilita l'anomena Astabed (siríac Astabid, també a Zacaries el Rector)
* Un general que va substituir l'anterior, de nom desconegut, que va signar l'armistici (506).
* Un general nomenat el 527 per Kobad I per negociar amb Hipati o Hipaci i Farsman (Farasmanes) representants de l'emperador. se segurament el mateix que l'anterior.
També el va portar un alt oficial que va dirigir un exèrcit contra els romans d'Orient al nord de Mesopotàmia uns anys després però se suposa que encara fou el mateix personatge.

## Referències

* 1 2 «Astabed» (en anglès). Encyclopaedia Iranica. [Consulta: 11 agost 2013].
# Asta Pellinen-Wannberg

Asta Pellinen-Wannberg (1953) és professora emèrita de física a la Universitat d'Umeå i anteriorment va ser activa a l'Institut de Física Espacial de Kiruna.
Pellinen va defensar la seva tesi a la Universitat d'Umeå l'any 1995 amb la tesi Auroral and meteor applications of the EISCAT incoherent scatter radar (Aplicacions d'aurores i meteors del radar de dispersió incoherent EISCAT). La seva investigació continuada s'ha ocupat principalment de meteors i plasma a l'espai. Des dels seus inicis, ha utilitzat les instal·lacions EISCAT per mesurar les propietats dels meteors mitjançant el radar. També s'ha dedicat a la recerca de meteorits on s'han observat meteorits brillants.
El 2007, Pellinen va ser nomenada professora de física a la Universitat d'Umeå.
Deu anys més tard, la Unió Astronòmica Internacional (IAU), va batejar un asteroide amb el seu nom, 11807 Wannberg, com a recompensa per a ella i el seu equip d'investigació el 1990 que van desenvolupar un mètode per estudiar meteors mitjançant un radar de gran dispersió.

## Publicacions

* Pellinen-Wannberg, Asta. Auroral and meteor applications of the EISCAT incoherent scatter radar (Elektronisk resurs) (en anglès). Umeå: Umeå universitet, 1995 (IRF Scientific Report 0284-1703).

## Referències

* ↑ «Asta Pellinen-Wannberg, 60 år» (en finès). Norrländska socialdemokraten, 25-05-2013.
* ↑ «In search of meteoroids and meteorites» (en finès). Umeå universitet, 05-12-2012. Arxivat de l'original el 2016-03-05. [Consulta: 24 desembre 2022].
* ↑ Cumming, Robert «Hon avlyssnar ekon från rymden» ( PDF) (en finès). Populär Astronomi, 06-06-2009.
* ↑ «Meteoritexpedition till Somasjärvi, Finska Lappland» (en finès). Institutet för rymdfysik, 04-07-2012.
* ↑ «Pressmeddelande: Professor i stjärnfall» (en finès). Institutet för rymdfysik, 06-11-2012.
* ↑ Orring, Anna «Svensk rymdfysiker får egen himlakropp» (en finès). Ny Teknik, 09-05-2017.
* ↑ Engelmark, Siv. «Forskarna som ger namn åt världen» (en finès). Tidningen Curie (Vetenskapsrådet), 17-12-2018. Arxivat de l'original el 2018-12-19. [Consulta: 24 desembre 2022].
# Atelopus simulatus

Atelopus simulatus és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Gil, A.Q., Rueda, J.V. & Bolívar, W. 2004. Atelopus simulatus. Llista Vermella d'Espècies Amenaçades de la UICN 2006. Consulta: 9 d'abril del 2008.
# Atelopus sonsonensis

Atelopus sonsonensis és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Bolívar, W. & Castro, F. 2004. Atelopus sonsonensis. Llista Vermella d'Espècies Amenaçades de la UICN 2006. Consulta: 9 d'abril del 2008.
# August Carremans

August Carremans (Hoboken, Anvers, 1881 - Anvers, 29 de juliol de 1954) va ser un ciclista belga. Es va especialitzar en el mig fons, on va aconseguir una medalles de bronze com amateur al Campionat del Món de l'especialitat de 1905, per darrere del britànic Leon Meredith i de l'alemany Willy Mest.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it